

**Қазақстан Республикасының Қаржы министрлері мен орталық банктер басшыларының жиырмалық тобымен өзара іс-қимылы жөнінде ұсыныстар әзірлеу үшін жұмыс тобын құру туралы**

Қазақстан Республикасы Премьер-Министрінің 2012 жылғы 23 сәуірдегі № 85-ө Өкімі

      Қазақстан Республикасын Қаржы министрлері мен орталық банктер басшыларының жиырмалық тобының саммитіне (бұдан әрі – G-20 саммиті) қатысушылардың құрамына қосу және G-20 саммиті шеңберінде әлемдік экономиканы реформалау жөніндегі Қазақстан Республикасының бастамаларын әзірлеу мақсатында:

      1. Мынадай құрамда жұмыс тобы құрылсын:

|  |  |  |
| --- | --- | --- |
| Келімбетов
Қайрат Нематұлы | – | Қазақстан Республикасы Премьер-Министрінің орынбасары, жетекші |
| Жошыбаев
Рәпіл Сейітханұлы | – | Қазақстан Республикасы Сыртқы істер министрлігінің жауапты хатшысы, жетекшінің орынбасары |
| Қабылбеков
Айдарбек Жапбарбекұлы | – | Қазақстан Республикасы Сыртқы істер министрлігінің көпжақты экономикалық ынтымақтастық басқармасының бастығы, хатшы |
| Бекетаев
Марат Бақытжанұлы | – | Қазақстан Республикасы Әділет министрлігінің жауапты хатшысы |
| Ерғожин
Дәулет Еділұлы | – | Қазақстан Республикасының Қаржы вице-министрі |
| Жақсылықов
Тимур Мекешұлы | – | Қазақстан Республикасының Экономикалық даму және сауда вице-министрі. |

      2. Жұмыс тобы 2012 жылғы 1 қазанға дейін Қазақстан Республикасын G-20 саммитіне қатысушылардың құрамына қосу және G-20 саммиті шеңберінде әлемдік экономиканы реформалау жөніндегі Қазақстан Республикасының бастамалары бойынша ұсыныстар әзірлесін және Қазақстан Республикасының Үкiметiне енгізсін.

      3. Осы өкімнің орындалуын бақылау Қазақстан Республикасы Сыртқы істер министрлігіне жүктелсiн.

*Премьер-Министр                            К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК